
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Маслодобивна фабрика в гр. Бойчиновци, с оператор „Мак-ойл-2” ЕООД, гр. Козлодуй
Дата на извършване на проверката: 04.].2016 г.

Място на извършване на проверката: гр. Бойчиновци
Проверени компоненти и фактори на околната среда:
· Въздух
· Води
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ);
· Закон за водите и условията в Разрешително за заустване;
· Наредба № 2/08.06.2011 г. за издаване на разрешителни за заустване на отпадъчните води във водни обекти и определяне на ИЕО на точкови източници на замърсяване;
· Закон за управление на отпадъците; 

· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за определяне на реда и размера за заплащане на продуктова такса.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-279/01.11.2016 г. на директора на РИОСВ – Монтана за извършване на комплексна проверка на място на обект:  Маслодобивна фабрика в гр. Бойчиновци, с оператор „Мак-ойл-2“ ЕООД  гр. Козлодуй
На 04.11.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-279/01.11.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-58/04.11.2016 г.
Проверени са:
· Парова централа.
· Шахти и място на заустване
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по 
околна среда.
Констативна част:
Основна дейност на дружеството на обекта – производство на слънчогледово олио.
1. Компонент „Въздух“

Единствен източник на емисии на вредни вещества в атмосферния въздух се явява парен котел КМ-2,5 с номинална мощност 1,8 MW, на гориво слънчогледова люспа (скарно изгаряне). Не са извършвани СПИ за съответствие с нормите, посочени в Наредба № 1 за норми за допустими емисии (ДВ бр. 64/2005 г.) поради временно прексратена производствена дейност от м. октомври 2015 г. Представен е акт за извършена проверка за техническото състояние на котела от РО ИДТИ Северозападна България – офис Монтана от 11.03.2016 г. Хладилната инсталация за охлаждане на олиото се поддържа и се проверява за херметичност и течове от хладилен техник, който притежава актуален сертификат, издаден от ББКМ- София с валидност до 2020 г.
2. Компонент „Води”
Обектът използва вода за питейно – битови нужди от водопроводната мрежа на гр. 
Бойчиновци на база сключен договор с „Вик“ ООД, гр. Монтана. Води за производствени нужди се използват от собствен водоизточник  - 1 бр. шахтов кладенец „ШК- Растма май“ – Бойчиновци, разположен в района на маслодобивната фабрика, за което на дружеството е издадено от Директора на БДДР – Плевен разрешително за водовземане № 11530424/12.05.2004 г. с цел на водовземането охлаждане, с краен срак на дейъствие до 12.05.2020 г. На дружеството е издадено от БДДР – Плевен разрешително № 13740088/01.07.2016 г. за ползване на воден обект за заустване на отпадъчни води във воден обект „Сухо дере“ (Старото корито на р. Ботуня). За проверявания период на обекта не са образувани и зауствани отпадъчни води.
3. Фактор „Отпадъци”
Обектът разполага със 7 бр. отчетни книги за отпадъците, които, които са са заверени от РИОСВ - Монтана: за aвтомобилни гуми – код 160103, мастни утайки – код 020301, акумулатори – код 160601*, луминисцентни лампи – код 200121*, експелер – код 020399, слънчогледова люспа – код 020304 и минерални масла – код 130205*.Отчетните книги са попълнени с нулеви стойности, поради неизвършване на производствена дейност. Дружеството изпълнява задълженията си по чл. 14, ал. 2, т. 2 от Закона за управление на отпадъците, като участва в колективна система, съгласно сключен договор с организация по оползотворяване „Екокбулпак“ АД, гр. София – удостоверение № 4956/01.01.2016 г. със срок до 31.12.2016 г. Отчетната документация е изготвена по приложение № 12 - вътрешно-фирмена спецификация и приложение № 13 - месечна справка-декларация от Наредбата за определяне на реда и размера за заплащане на продуктова такса за продуктите, след употребата на които се образуват масово разпространени отпадъци (ПМС-120/2008 г.).  

От месец юли 2016 г. документацията е изготвена по приложение № 15 – месечна 

справка –декларация от Наредбата за определяне на реда и размера за заплащане на продуктова такса- ПМС № 76/12.04.2016 г. (ДВ, бр. 30/15.04.2016 г.), в сила от 16.06.2016 г.

За 2015 г. съгласно Заповед № РД-262/16.05.2016 г. на Министъра на околната среда и 

водите, Приложение № 2, п. 2159 „Мак-ойл-2“ ЕООД, гр. София е освободено от задължението да заплаща продуктова такса. 

Заключение:

Предходната проверка е извършена на 28.10.2015 г. и е съставен констативен проитокол № КПКД 73/28.10.2015 г. дадени са две предписания, които са изпълнени. Не е извършване производствена дейност.
Дадени предписания:

Не са дадени предписания.  

